** Fintech praktikos darbas #2**

**Teksto skaičiavimo programėlė**

Naudojant „Android Studio“ integruotą programavimo aplinką (IDE), sukurti žodžių ir rašybos ženklų skaičiavimo programėlę. Programėlė turi tenkinti šiuos reikalavimus:

**Bendroji dalis:**

1. Kintamųjų, metodų, klasių pavadinimai turi būti rašomi anglų kalba;
2. Elementai turi turėti prasmingus pavadinimus (pvz. txtName vs EditText1);
3. Kodas rašomas naudojant [***Java***](https://www.oracle.com/technetwork/java/javase/documentation/codeconventions-135099.html#367) programavimo kalbos standartus:

**Specialioji dalis:**

1. Programėlė turi suskaičiuoti įvestų žodžių (žodžiai atskiriami tarpais) arba rašybos ženklų skaičių;
2. Teksto įvedimui turi būti panaudotas *TextEdit* tipo elementas;
3. Skaičiavimo tipo (žodžiai/ženklai) parinkimui turi būti naudojamas *Spinner* elementas;
4. Skaičiavimai turi būti atliekami paspaudus *Button* tipo elementą;
5. Rezultatas turi būti parodomas naudojant *TextView* tipo elementą;
6. Programėlė turi tikrinti įvedamą tekstą (t.y. ar įvesties laukas nėra tuščias) ir parodyti pranešimą, naudojant *Toast* klasę, jeigu taip yra.
7. Žodžių/ženklų skaičiavimas turi būti atliekamas **ne pagrindinėje** *Activity* klasėje t.y. turi būti sukurta atskira klasė, kurios metodai iškviečiami pagrindinėje *Activity* klasėje, perduodant parametrus.
8. Grafinių elementų tekstas turi būti naudojamas iš ***strings*** resursų failo.